十二因缘
參考文獻

↑ 《大毗婆沙論》:「《品類足論》作如是言：『云何緣起法？謂一切有為法。』問：此（《發智論》）與彼論，所說何異？答：此說不了義，彼說是了義。……復次緣起有四種：一、剎那，二、連縛，三、分位，四、遠續；此說分位遠續，彼說剎那連縛。」眾賢《阿毘達磨順正理論》：「又諸緣起，差別說四：一者、剎那，二者、遠續，三者、連縛，四者、分位。……
彼前所說：『如貪俱起發業心中，具十二支。』依何而說？為依發業因等起心？為依剎那等起心說？若依發業因等起心，瞋癡相應為因等起，亦應具足有十二支，有瞋癡為轉，愛為隨轉故，不應但說貪俱起心。若依剎那等起心說，有愛為轉，何故不論？
有作是言：依因等起，以此於業是決定故，非愛為轉，所發業中決定，還用愛為隨轉，瞋癡等心，亦容有故。
今謂：此據剎那等起。即由此理，作如是言：無身語業見所斷起非因等起，心所發身語業，離剎那等起，而有未生故，若異此者，舉心起逆，爾時則應得無間罪。又因等起，時有遠故，非愛為轉，業決定生故，此於業亦非決定，由此定據剎那等起。剎那緣起，如是應知。
遠續緣起，謂：前後際，有順後受及不定受業煩惱故，無始輪轉。如說：『有愛等本際不可知。』又應頌言：『我昔與汝等，涉生死長途，由不能如實，見四聖諦故。』
連縛緣起，謂：同異類因果，無間相屬而起。如契經說：『無明為因，生於貪染；明為因故，無貪染生。』又契經說：『從善無間染無記生，或復翻此。』
分位緣起，謂：三生中，十二五蘊，無間相續，顯法功能。謂如經說：『業為生因，愛為起因，如是等類，功能差別。』」
↑  《緣起經》：「云何為識，謂六識身，一者眼識，二者耳識，三者鼻識，四者舌識，五者身識、六者意識。是名為識。」
↑  
普光《俱舍論記》：「已至三和至總名為觸者：出胎已去，三兩歲來。……已了三受至此位名受者：四歲五歲已去，十四十五已來。……貪妙資具至此位名愛者：十六十七已去。……為得種種至此位名取者：年漸長大，為得種種上妙境界，周遍馳求，不辭勞倦，然能未為後有起善、惡業。此中間位，所有五蘊，總名為取。此位取勝故，別標名。故《婆沙》二十三引《施設足論》云：『云何取？謂由三愛，四方追求，雖涉多危嶮，而不辭勞倦，然未為後有起善、惡業，是取位。』……愛、取別者：『初起名愛，相續熾盛，立以取名。』」

法寶《俱舍論疏》：「已至三和至總名為觸：……出胎已後，隨性聰昧，至未了已前，名之為觸，不可定其年歲，即是《婆沙》云，觸火食毒位也，大分五歲六歲已上。……已了三受至此位名受：……大分即在十歲已還。……貪妙資具至此位名愛：……此位初能愛於資財，及婬境故。……為得種種至此位名取：……准《婆沙》云：『五支（無明、識、愛、取、生）時，心、心所法染污，餘是染、不染者。』故知起染時，名為取支，餘位非也，愛亦如是，初能馳求資財，及婬境故，名為取。」
↑  
葉均譯覺音《清淨道論·十二緣起的雜論》：「（2）（三世兩重因果）①（二種有輪的三時）如是已知，則應更知：有輪的根本是無明與渴愛，過去等是它的三時，依照十二支中的自性，分為二、八、二的諸支。……在聖典中，從它們的自性說：無明與行二支為過去時，以有為最後的識等八支為現在時，生及老死二支為未來時。」
↑  《巴利大藏经·相应部》（卷12章2）：“諸比庫！無知於苦，無知於苦集，無知於苦滅，無知於趣苦滅之道，諸比庫！以此謂之無明。”
↑  《巴利大藏经·相应部》（卷12章2）：“此等有三行：身行、口行、心行是。諸比庫！以此謂之行。”
↑  注意：此处的“行”与五蘊的“行蘊”是有區別的：“行蘊”除了此處的“行”，還包括了與果報心、唯作心、道心、果心相應的思。
↑  《巴利大藏经·相应部》（卷12章2）：“此等有六識身：眼識、耳識、鼻識、舌識、身識、意識是。諸比庫！以此謂之識。”
↑  《巴利大藏经·相应部》（卷12章2）：“諸比庫！何為觸？諸比庫！有六觸身：眼觸、耳觸、鼻觸、舌觸、身觸、意觸是，諸比庫！以此謂之觸。”
↑  《巴利大藏经·相应部》（卷12章2）：“諸比庫！何為受？諸比庫！此等有六受身：眼觸所生之受，耳觸所生之受，鼻觸所生之受，舌觸所生之受，身觸所生之受，意觸所生之受是，諸比庫！以此謂之受。”
↑  《巴利大藏经·相应部》（卷12章2）：“諸比庫！何為愛？諸比庫！此等有六愛身：色愛、聲愛、香愛、味愛、觸愛、法愛，諸比庫！以此謂之愛。”
↑  《巴利大藏经·相应部》（卷12章2）：“諸比庫！何為取？諸比庫！此等有四取：欲取、見取、戒禁取、我語取。諸比庫！以此謂之取。”
↑  《巴利大藏经·相应部》（卷12章2）：“諸比庫！何為生？於各種眾生之類，各種眾生之出生、出產、降生、誕生、諸蘊之顯現，諸處之獲得，諸比庫！以此謂之生。”
↑  《巴利大藏经·相应部》（卷12章2）：“諸比庫！何為老死？於各種眾生之類，各種眾生之老衰、衰耄、朽敗、白發、皺皮、壽命之頹敗、諸根之耄熟，以此謂之老。於各種眾生之部類，各種眾生之歿、滅、破壞、死、破滅、諸蘊之破壞，遺骸之放棄，此謂之死。如是此老與死，諸比庫！以此謂之老死。”
↑ 龍樹《大智度論》：「【經】舍利弗！色空中無有色，受、想、行、識空中無有識。舍利弗！色空故，無惱壞相，受空故，無受相，想空故，無知相，行空故，無作相，識空故，無覺相。何以故？舍利弗！非色異空，非空異色，色即是空，空即是色，受、想、行、識，亦如是。舍利弗！是諸法空相，不生不滅，不垢不淨，不增不減，是空法，非過去，非未來，非現在。是故，空中無色，無受、想、行、識。無眼、耳、鼻、舌、身、意，無色、聲、香、味、觸、法。無眼界，乃至無意識界。無無明，亦無無明盡，乃至無老死，亦無老死盡。無苦、集、滅、道，亦無智，亦無得。無須陀洹，無須陀洹果，無斯陀含，無斯陀含果，無阿那含，無阿那含果，無阿羅漢，無阿羅漢果，無辟支佛，無辟支佛道，無佛，亦無佛道。舍利弗！菩薩摩訶薩，如是習應，是名與般若波羅蜜相應。」「問曰：若無無明，亦無諸行等。云何說十二因緣？答曰：說十二因緣有三種，
一者，凡夫肉眼所見，顛倒著我，心起諸煩惱業，往來生死中。
二者，賢聖以法眼，分別諸法，老病死心厭，欲出世間，求老死因緣由生故，是生由諸煩惱業因緣，何以故？無煩惱人則不生，是故，知煩惱為生因，煩惱因緣是無明，無明故，應捨而取，應取而捨。何者應捨？老病諸苦因緣煩惱應捨，以少顛倒樂因緣故而取。持戒、禪定、智慧，諸善根本，是涅槃樂因緣，是事應取而捨。是中無有知者、見者、作者，何以故？是法無定相，但從虛誑因緣相續生，行者知是虛誑不實，則不生戲論，是但滅苦故，入於涅槃，不究盡求諸苦相。
三者，諸菩薩摩訶薩，大智人利根故，但求究盡十二因緣根本相，不以憂怖自沒，求時不得定相，老法畢竟空，但從虛誑假名有。……如是等種種因緣，求老法不可得，不可得故，無相如虛空不可盡，如老乃至無明，亦如是，破無明如上說。菩薩觀諸法實相，畢竟空，無所有，無所得，亦不著是事故，於眾生中而生大悲。眾生愚癡故，於不實顛倒虛妄法中，受諸苦惱，初十二因緣，但是凡夫人故，於是中不求是非。第二十二因緣，二乘人及未得無生忍法菩薩所觀。第三十二因緣，從得無生忍法乃至坐道場菩薩所觀，是故說，無明虛空不可盡，乃至憂悲苦惱虛空不可盡故，菩薩行般若波羅蜜，如是深觀因緣法。」
↑  
《大毘婆沙論》：「此十二支緣起法，即煩惱、業、苦展轉為緣，謂：煩惱生業，業生苦，苦生苦，苦生煩惱，煩惱生煩惱，煩惱生業，業生苦，苦生苦。煩惱生業者，謂無明緣行。業生苦者，謂行緣識。苦生苦者，謂識緣名色，乃至觸緣受。苦生煩惱者，謂受緣愛。煩惱生煩惱者，謂愛緣取。煩惱生業者，謂取緣有。業生苦者，謂有緣生。苦生苦者，謂生緣老死。」
↑  智顗《法界次第初門》：「十有：從取，則後世業因成，是名為有。」
↑  
龍樹《中論》:「

眾生癡所覆，為後起三行，以起是行故，隨行墮六趣。

以諸行因緣，識受六道身，以有識著故，增長於名色。

名色增長故，因而生六入，情塵識和合，而生於六觸。

因於六觸故，即生於三受，以因三受故，而生於渴愛。

因愛有四取，因取故有有，若取者不取，則解脫無有。

從有而有生，從生有老死，從老死故有，憂悲諸苦惱。

如是等諸事，皆從生而有，但以是因緣，而集大苦陰。

是謂為生死，諸行之根本，無明者所造，智者所不為。

以是事滅故，是事則不生，但是苦陰聚，如是而正滅。」